[{"text_idx": "#000001", "text": "Seega vo\u0303tan selle aasta 9 kuud u\u0308hte postitusse kokku. Aasta ta\u0308is nii kirjuid su\u0308ndmusi, et vahel on tunne, et a\u0308kki on ikka mo\u0308o\u0308dunud 5 aastata juba kui viimati siia kirjutasin :)Aga selle aastaga on nii kummalised lood, et tervise mo\u0303ttes olen ko\u0303iki oma koeri ja ennast pa\u0308ris korralikult arstide ka\u0308e all paremaks lasknud lo\u0303igata - ei hakka pikemalt laskuma detailidesse, kokkuvo\u0303te on, et me ko\u0303ik oleme hea tervise juures ja elu parimas vormis!"}, {"text_idx": "#000002", "text": "Berta elab oma parimat aega - palju puhkeaega diivanil, palju su\u0308u\u0308a (jah, u\u0308ritan tema so\u0308o\u0308mist piirata ja vormi heana hoida) ning see kogus nunnutamist ko\u0303ikide poolt on ma\u0308rkimisva\u0308a\u0308rne. Olen ma\u0308rganud, et Bertast on hakanud kujunema meie perekonna lemmikkoer, keda tahetakse ko\u0303ige rohkem masseerida, silitada ja ma\u0308ngida :D"}, {"text_idx": "#000003", "text": "Ne\u0300raga oleme saanud sisse mo\u0303nusa vo\u0303istluse-treenimise ru\u0308tmi. Ei vo\u0303ta ennast to\u0303siselt ning iga sportlik asi, mida teeme on lo\u0303bu pa\u0308rast. Eesti Agility liit kehtestas 2022 aastast uued reeglid, kus suurvo\u0303istluste meeskonda kvalifitseeruvad ainult need, kes osalevad kvalifikatsiooni vo\u0303istlustel, Seega 2022/2023 eesma\u0308rgiks saigi, mitte osaleda kvalifikatsioonidel - ei leia hetkel endas seda motivatsiooni, et suurvo\u0303istlustel osaleda ja ennast teistega vo\u0303rdlema hakata. Vo\u0303ibolla tuleb see suurest egost aga ma naudin neid hetki vo\u0303istlustandril, kus ta\u0308htis on see, mida mina ja Ne\u0300ra teeme - mul ei ole vaja ennast teistega vo\u0303rrelda, vaid mo\u0303o\u0303dupuuks olen ma ise. Ei garanteeri, et see nii ja\u0308a\u0308bki aga eks elu na\u0308itab. Sisemine po\u0303leng ja tahe ennast maailma parimatega ritta seada ja mo\u0303o\u0303tu vo\u0303tta, peab tulema enda seest - hetkel see tahe ho\u0303o\u0303gub kuskil su\u0308gaval minus veel :)"}, {"text_idx": "#000004", "text": "Aasta sisse on ja\u0308a\u0308nud palju reisimist, treenimist, kolimisi, uusi su\u0308ndmusi ja traditsioone luues. Aasta on kirju olnud ja kirjumaks see veel la\u0308heb aga olen igat sekundit sellest nautinud. Mul on va\u0308ga vinged koerad, kes minu eluru\u0308tmis suudavad pu\u0308sida ja kellele otsa vaadates saad aru kui va\u0308he on selleks vaja, et pa\u0308ev ro\u0303o\u0303mus oleks!"}]